Huis het een groot wens. Hy sien die wens gedurig in sy gedagtes gebeur. Hy droom hoe hy van hoë geboue afspring en voel hoe lekker dit is om deur die lug te sweef. Hy wens so hy kan vlieg. Hy wil ver en hoog vlieg, sommer na ander planete en sonnestelsels toe.
Huis verlang ook so baie na mense binne sy mure. Hy verbeel hom een nag hy hoor stemme in sy woonkamer. Skielik voel dit lekker vrolik in hom. Hy dink die stemme het 'n vuurtjie in sy kaggel aangesteek.
Aan die begin trap hy moeilik want hy wankel bietjie. Hy lag vir homself, 'n huis wat loop, verbeel jou! Gou raak Huis gemaklik en daar kom 'n huppel in sy stap.
Die huise met pote is so bly om vir Huis te sien aankom dat hulle van veraf waai en toe hy naby is hom dadelik vra om sy storie te vertel.
Die aand hou die huise tot laat middernagfees. Een van die huise, Toskaan, het al ver gereis. Hy besit 'n reuse paar vlerke. Blykbaar groei huise vlerke as hulle heeltyd daaroor dink en daarop fokus.
Op Venus swem hy elke dag. Dis lekker warm en naby die son. Huis gebruik sy vlerke as vinne. Hy breek 'n paar swemrekords.